CELEX: 62007CA0482
Language: el
Date: 2009-09-03 00:00:00
Title: Υπόθεση C-482/07: Απόφαση του Δικαστηρίου (τρίτο τμήμα) της 3ης Σεπτεμβρίου 2009 [αίτηση του Rechtbank te ′s Gravenhage (Κάτω Χώρες) για την έκδοση προδικαστικής αποφάσεως] — AHP Manufacturing BV κατά Bureau voor de Industriële Eigendom [Δίκαιο ευρεσιτεχνιών — Φαρμακευτικά ιδιοσκευάσματα — Κανονισμοί (ΕΟΚ) 1768/92 και (ΕΚ) 1610/96 — Συμπληρωματικό πιστοποιητικό προστασίας για τα φάρμακα — Όροι χορηγήσεως πιστοποιητικών σε δύο ή περισσότερους δικαιούχους κυρίων διπλωμάτων ευρεσιτεχνίας για το ίδιο προϊόν — Διευκρίνιση σχετικά με την ύπαρξη εκκρεμών αιτήσεων]

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/3
            
         Απόφαση του Δικαστηρίου (τρίτο τμήμα) της 3ης Σεπτεμβρίου 2009 [αίτηση του Rechtbank te ′s Gravenhage (Κάτω Χώρες) για την έκδοση προδικαστικής αποφάσεως] — AHP Manufacturing BV κατά Bureau voor de Industriële Eigendom
   (Υπόθεση C-482/07) (1)
   
   (Δίκαιο ευρεσιτεχνιών - Φαρμακευτικά ιδιοσκευάσματα - Κανονισμοί (ΕΟΚ) 1768/92 και (ΕΚ) 1610/96 - Συμπληρωματικό πιστοποιητικό προστασίας για τα φάρμακα - Όροι χορηγήσεως πιστοποιητικών σε δύο ή περισσότερους δικαιούχους κυρίων διπλωμάτων ευρεσιτεχνίας για το ίδιο προϊόν - Διευκρίνιση σχετικά με την ύπαρξη εκκρεμών αιτήσεων)
   2009/C 256/05
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank te ′s-Gravenhage
   
      Διάδικοι στην υπόθεση της κύριας δίκης
   
   AHP Manufacturing BV
   
      κατά
   
   Bureau voor de Industriële Eigendom
   
      Αντικείμενο
   
   Αίτηση εκδόσεως προδικαστικής αποφάσεως — Rechtbank te ′s-Gravenhage — Ερμηνεία των άρθρων 3, παράγραφος 1, στοιχείο γ’, 7, παράγραφοι 1 και 2, 9 και 13 του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα (EE L 182, σ. 1) και της αιτιολογικής σκέψεως 17 και του άρθρου 3, παράγραφος 2, δεύτερη περίοδος, του κανονισμού (ΕΚ) 1610/96 του Ευρωπαϊκού Κοινοβουλίου και του Συμβουλίου, της 23ης Ιουλίου 1996, σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα (EE L 198, σ. 30) — Χορήγηση πιστοποιητικού στον κάτοχο κυρίου διπλώματος ευρεσιτεχνίας ως προς ένα προϊόν, για το οποίο έχουν χορηγηθεί, κατά τον χρόνο υποβολής της αιτήσεως χορηγήσεως του πιστοποιητικού, ένα ή περισσότερα πιστοποιητικά σε έναν ή περισσότερους κατόχους άλλων κυρίων διπλωμάτων ευρεσιτεχνίας
   
      Διατακτικό
   
   Το άρθρο 3, στοιχείο γ’, του κανονισμού (ΕΟΚ) 1768/92 του Συμβουλίου, της 18ης Ιουνίου 1992, σχετικά με την καθιέρωση συμπληρωματικού πιστοποιητικού προστασίας για τα φάρμακα, σε συνδυασμό με το άρθρο 3, παράγραφος 2, δεύτερη περίοδος, του κανονισμού (ΕΚ) 1610/96 του Ευρωπαϊκού Κοινοβουλίου και του Συμβουλίου, της 23ης Ιουλίου 1996, σχετικά με την καθιέρωση συμπληρωματικού πιστοποιητικού προστασίας για τα φυτοπροστατευτικά προϊόντα, έχει την έννοια ότι δεν απαγορεύει τη χορήγηση συμπληρωματικού πιστοποιητικού προστασίας στον δικαιούχο κυρίου διπλώματος ευρεσιτεχνίας για προϊόν για το οποίο έχουν ήδη χορηγηθεί, κατά τον χρόνο υποβολής της αιτήσεως χορηγήσεως του πιστοποιητικού, ένα ή περισσότερα πιστοποιητικά σε έναν ή περισσότερους δικαιούχους ενός ή περισσοτέρων κυρίων διπλωμάτων ευρεσιτεχνίας.
   
      (1)  ΕΕ C 8 της 12.1.2008